WICE ธุรกิจปี 61 โตเด่น พร้อมขึ้นแท่นผู้นำตลาดโลจิสติกส์เอเชีย แนะซื้อ เป้า 5.70 บ.
WICE ธุรกิจปี 61 โตเด่น พร้อมขึ้นแท่นผู้นำตลาดโลจิสติกส์เอเชีย แนะซื้อ เป้า 5.70 บ.
22 ธ.ค. 2560

บล.เอเอสแอล ระบุในบทวิเคราะห์วันนี้(22ธ.ค.) ว่า บริษัท ไวส์ โลจิสติกส์ จำกัด (มหาชน) หรือ WICE ยังชอบทั้งจากประเด็นศก.โลกที่ยังเร่งตัวต่อเนื่องสอดคล้องกับภาคการส่งออกและการผลิตของจีนและสหรัฐที่ยังโดดเด่นต่อเนื่องไปในปี 61 ขณะที่ตัวเลขส่งออกไทยเดือน พ.ย.60 ขยายตัว +13% สูงสุดในรอบปีและขยายตัวเป็น 2 หลักต่อเนื่องกันเป็นเดือนที่ 7 ขยายตัวได้ดีในทุกตลาดสำคัญจะยังเป็นปัจจัยหนุนให้กับการเติบโตของบริษัท
Catalyst บวกจากการรับรู้รายได้จากบ.SEL (ทางอากาศ) เต็มปี ซึ่งเป็นธุรกิจที่ GPM สูง ขณะที่ไตรมาส 4/60 ยังเป็นช่วง High Season หนุนให้กำไรครึ่งปีหลังเติบโต โดยด้านบ.ยังตั้งเป้ารายได้ปีหน้าเติบโตกว่า 30% โดยเน้นการเข้าซื้อกิจการรวมไปถึงการร่วมทุน และเตรียมพร้อมปรับโครงสร้างที่จะก้าวเป็นผู้นำในตลาดเอเชีย
ด้าน Valuation ราคาหุ้นยังมี Upside ที่ค่อนข้างมากกว่า 12% แนะนำ “ซื้อ” มูลค่าเหมาะสมเฉลี่ย Consensus ให้ไว้ที่ 5.70 บาท (ปรับเพิ่มขึ้นจาก 5.57 บาท) ที่ PE’60 ปัจจุบันราวๆ 30 เท่า ขณะที่เงินปันผลเฉลี่ย 2.2%